FRF a aprobat o schimbare importantă pentru fotbalul românesc. Naționala, ajutată înainte de Euro 2024
- Cristian Raducanu
- 12 martie 2024, 16:56
Comitetul Executiv al Federației Române de Fotbal (FRF) s-a întrunit marți, 12 martie, pentru a stabili calendarul meciurilor din play-off, la cerința selecționerului Edi Iordănescu. Astfel, ultimul meci din play-off se va desfășura cu o săptămână mai devreme decât termenul prevăzut inițial.
FRF a dat curs cererii selecționerului Edi Iordănescu
Tehnicianul naționalei a cerut Federației ca play-off-ul din Superliga să se termine cel mai târziu pe 19 mai, astfel încât lotul pentru Euro 2024 să fie complet pentru a pleca în cantonament. Prin urmare, oficialii FRF, cei ai Ligii Profesioniste de Fotbal și deținătorii drepturilor TV au convenit astăzi asupra calendarului meciurilor din play-off.
Nu doar programul Superligii se va modifica, ci și cel al Cupei României Betano. Semifinalele se vor disputa cu săptămână mai devreme.
Calendarul play-off-ului din Superliga a fost devansat
Semifinalele din Cupa României se vor disputa mai devreme cu o săptămână. Astfel, meciurile se vor disputa pe 17 aprilie în loc de 24 aprilie așa cum au fost stabilite inițial. De asemenea, în Superliga se va introduce o etapă intermediară. La fel și în play-off-ul din Liga 2.
Meciul de baraj dintre ocupantele locurilor 1 și 2 din play-out Liga 1 precum și cel pentru stabilirea echipei participante în Europa Conference League au fost devansate cu șapte respectiv opt zile. Tot cu șapte zile a fost devansat și barajul pentru menținere/promovare în Liga 1, iar returul cu opt zile.
FRF și LPF au convenit asupra calendarului
Vor lua startul în play-off-ul din acest an aceleași echipe care s-au confruntat și în sezonul precedent: FCSB, Rapid, CFR Cluj, U Craiova, Sepsi si Farul Constanța. Sepsi și Farul și-au câștigat dreptul de evolua în play-odd după victoriile din meciurile de vineri.
Programul complet a fost stabilit după înfrângerea FCSB-ului în fața Rapidului. Prima etapă din play-off se va disputa în weekendul din 16-17 martie și, teoretic ar trebui să se termine cel mai târziu pe 28 mai, potrivit GSP.